**Suomen Nuorisolääkärit ry:n kannanotto paperireseptien lopettamisesta**

Suomen nuorisolääkärit ry toteaa omana kantanaan, että kun sähköisiin resepteihin vähitellen siirrytään, on edelleen varmistettava, että jokaisen nuoren intimiteetti / salassapito-oikeuksia kunnioitetaan. Laissa potilaan asemasta ja oikeuksista, 9 §:ssä sanotaan, että jos alaikäinen potilas ikäänsä ja kehitystasoonsa nähden kykenee päättämään hoidostaan, hänellä on oikeus kieltää terveydentilaansa ja hoitoansa koskevien tietojen antaminen huoltajalleen tai muulle lailliselle edustajalleen. Tämän lain mukaisesti on joissakin tapauksissa tärkeää että nuori voi hankkia reseptivalmisteita ilman että hänen vanhempansa saavat tietää asiasta.

.

Helsingissä 28.3.2014

Suomen nuorisolääkärit r.y.:n hallitus

Marjo Kuortti, puheenjohtaja

marjo.kuortti@fimnet.fi